
2D és 3D állékonyságvizsgálat összehasonlítása

A mérnöki gyakorlatban elterjedt rézsűállékonyság vizsgálati módszerek közös jellemzője, hogy idealizált, kétdimenziós (2D) esetekre képesek megoldást nyújtani. Azonban a valóságban ritkán fordulnak elő ideális, vagy ahhoz közeli állapotok. A talajrétegződés, a geológiai és hidrológiai viszonyok keresztirányban (a vizsgált síkra merőlegesen) jelentősen változhatnak, emiatt szükséges lehet térbeli, háromdimenziós (3D) vizsgálatot végezni. Jelen dolgozatban összegeztem a 3D módszerekről rendelkezésre álló ismereteket, saját példákon keresztül összehasonlítottam a 2D és 3D vizsgálat közötti különbségeket, összefoglaltam a 3D analízis tulajdonságait, alkalmazási lehetőségeit.



